Data was extracted from:https://www.infomed.co.il/drugs/palivizumab/

המומחים של
Info
med
מסבירים:
פליביזומב הוא נוגדן מונוקלונאלי המהווה חיסון פאסיבי כנגד הוירוס
RSV Respiratory Syncytial Virus
אשר פוגע בדרכי הנשימה התחתונות.
התסמינים של וירוס ה-RSV נראים לרוב כתסמיני שפעת קלה אך המחלה עלולה להחמיר ואף לגרום להצרויות בדרכי הנשימה ולהתפתחות דלקת ריאות חריפה.
השימוש בפליביזומב הוא עבור תינוקות הנמצאים בסיכון גבוה להדבקות במחלה: לתינוקות עם מחלה ריאתית כרונית הנקראת ברונכופולמונרי דיספלזיה (BPD), לתינוקות עם רקע של לידה מוקדמת (מתחת לגיל הריון של 35 שבועות) וליילודים עד גיל שנתיים עם מחלת לב מולדת כחלונית (CHD).
מכיוון שמדובר בנוגדנים הניתנים בצורה פאסיבית, הם נעלמים מהדם במשך 30 יום ויש צורך לחזור ולתת את החיסון מידי חודש במהלך 5 חודשי עונת החורף בהם הוירוס פעיל.
צילום
:
shutterstock
מידע על התרופה
אופן נטילת התרופה
הזרקה לתוך השריר
.
אין למהול את התמיסה, אין לנער את הבקבוקון
.
התמיסה אינה מכילה משמרים, ולכן מיועדת לשימוש חד-פעמי.
תדירות וזמן נטילה
את המנה הראשונה יש לתת עד חודש לפני תחילת עונת פעילות הוירוס (בסביבות נובמבר ועד מרץ) ומנה חוזרת חודשית לאורך כל העונה.
טווח המינון
15 מ"ג/ק"ג אחת ל- 30 יום
תחילת ההשפעה
לא ידוע.
משך ההשפעה
לא ידוע.
מנה שנשכחה
יש חשיבות גבוהה בחידוש מנת החיסון כל חודש לאורך עונת ההדבקה.
הפסקת התרופה
השימוש בחיסון יופסק במצבי רגישות יתר.
מינון עודף
לא נצפו תגובות מיוחדות למינון עודף.
אחסון
יש לאחסן את התכשיר במקרר רגיל, בטמפרטורה בין 2-8 מעלות צלסיוס.
יש לזרוק חומר שלא נעשה בו שימוש (מיועד לשימוש חד פעמי).
אזהרות
תזונה
אין הגבלות.
נהיגה
לא רלוונטי.
הריון
לא רלוונטי (מיועד לתינוקות).
הנקה
לא רלוונטי (מיועד לתינוקות).
תינוקות וילדים
בהתאם לרמת הסיכון
קשישים
לא רלוונטי (מיועד לתינוקות).
דווח לרופא במקרה של
אלרגיה
זיהום כלשהו
הפרעות בקרישת הדם
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות הלוואי השכיחות הינן חום, רגישות במקום ההזרקה, נזלת, פריחה בעור, שלשול והקאות. נצפו מקרים נדירים מאוד של
אנפילקסיס
בילדים (פחות ממקרה אחד ל-100,000 מטופלים) ותגובות רגישות-יתר.
פרטי תגובה עם תרופות אחרות
לא דווחו תגובות עם תרופות אחרות.
השפעת שימוש ממושך
מדובר על טיפול מניעתי עונתי בלבד.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא